Хра злоу ахҭысқәа: Ҳашыг Аԥсны аԥҳәыс аҽырбгара азин лызымҭо азакәан иазкны
15:38 09.02.2022 (ирҿыцуп: 16:47 09.02.2022)
Фышықәса раԥхьа Аԥсны атәыла ахада аԥҳәыс лҽырбгаразы азин ҟазымҵо "Ани имиц ахәыҷи рҳәынҭқарратә хьчаразы" азакәан инапы аҵаиҩит. Ауаҩы изинқәа зыхьчо иаппарат азиндырҩы Асҭан Ҳашыг арадио Sputnik аефир аҿы еиҭеиҳәеит азакәан ахҟьаԥҟьақәа ртәы.
"Хышықәсоуп шьҭа ари азҵаара ықәҳаргылоижьҭеи. Иахьала ари азакәан акгьы иаԥсам, избанзар, аԥҳәыс азин лымаӡам аҽырбгара, уи азы амедицинатә абжьгара лымазаргьы. Зегьы рсоциалтә ҭагылазаашьа еиԥшӡам, зегьы еицырзеиԥшны азакәан аҟаҵара шәарҭоуп ҳәа сгәы иаанагоит. Ауаажәларратә палата аҟынтә арзаҳал нашьҭын Апарламент ахь, агәабзиарахьчара аминистрра аҟнытә, аха азакәан шыҟац иаанхоит. Агәыӷра ҳамоуп ҿыц иааиуа Апарламент азакәан аԥсахрақәа аларгалап ҳәа", - азгәеиҭеит Ҳашыг.
Аиҿцәажәара шәазыӡырҩыр шәылшоит арадио Sputnik Аԥсны аефир аҿы, мамзаргьы аудиофаил аҿы.